ΕΓΓΡΑΦΕΣ ΑΤΟΜΩΝ ΜΕ ΣΟΒΑΡΕΣ ΠΑΘΗΣΕΙΣ (5%) ακαδ. έτους 2021-2022

Οι εγγραφές της ειδικής κατηγορίας ατόμων που πάσχουν από σοβαρές παθήσεις (5%) του ακαδ. έτους 2021-2022 θα πραγματοποιηθούν από 15 Οκτωβρίου 2021 έως και 22 Οκτωβρίου 2021.

Οι επιτυχόντες της ανωτέρω κατηγορίας προσέρχονται στη Γραμματεία του Τμήματος και καταθέτουν αυτοπροσώπως ή με νόμιμα εξουσιοδοτημένο εκπρόσωπό τους τα δικαιολογητικά που απαιτούνται καθημερινά και ώρες 9.00 με 12.00 ή υποβάλλουν τα απαραίτητα έγγραφα με συστημένη ταχυδρομική επιστολή (με απόδειξη παραλαβής).

Τα δικαιολογητικά που πρέπει να κατατεθούν στη Γραμματεία είναι τα εξής:

1. Υπεύθυνη δήλωση – Αίτηση εγγραφής στην οποία ο εισαγόμενος δηλώνει την επιθυμία του να εγγραφεί στο Τμήμα επιτυχίας του και ότι δεν είναι εγγεγραμμένος σε άλλη Σχολή ή Τμήμα της Τριτοβάθμιας Εκπαίδευσης της Ελλάδας.
2. Ευκρινές φωτοαντίγραφο απολυτηρίου Λυκείου
3. Φωτοτυπία αστυνομικής ταυτότητας
4. Πιστοποιητικό γέννησης
5. Μία φωτογραφία του τύπου ταυτότητας
6. Έγγραφο από το οποίο θα αποδεικνύεται ο αριθμός ΑΜΚΑ (Τον αριθμό ΑΜΚΑ μπορείτε να τον βρείτε και να τον εκτυπώσετε στην ηλεκτρονική διεύθυνση: <http://www.amka.gr/AMKAGR>)
7. Πιστοποιητικό διαγραφής (σε περίπτωση προηγούμενης εγγραφής του/της φοιτητή/τριας σε άλλο Τμήμα)
8. Ευκρινές φωτοαντίγραφο του πιστοποιητικού διαπίστωσης της πάθησης

Από τη Γραμματεία του Τμήματος Πάτρα 15 Οκτωβρίου 2021